Diari Oficial de la Generalitat Valenciana


Sumari del DOGV 5027, del 14-06-2005 (2005/6072)

Informació pública de l'alternativa tècnica del programa d'actuació integrada de la unitat d'execució Font Calenta de les normes subsidiàries de Vilamarxant.
-------------------------------------------------------------------------------------------------------------------------------------------------------------

### Dades del document

Número de DOGV
:   5027

Data del DOGV
:   14-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/6072


Organisme emissor
:   deltir Urbanitzacions, SL

Tipus de document
:   Anunci

Informació pública de l'alternativa tècnica del programa d'actuació integrada de la unitat d'execució Font Calenta de les normes subsidiàries de Vilamarxant. [2005/M6072]
  
La mercantil Deltir Urbanitzacions, SL ha formulat, a l'empara del que disposa la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU), alternativa tècnica de programa d'actuació integrada l'àmbit d'actuació de la qual és la unitat d'execució única del sector Font Calenta del Pla General d'Ordenació Urbana del municipi de Vilamarxant.
  
L'esmentada proposta, que comprén document d'homologació, estudi d'ordenació i protecció del paisatge, avantprojecte d'urbanització, memòria d'alternativa tècnica i pla parcial, ha sigut protocol·litzada en la Notaria de Salvador García Guardiola, amb domicili al carrer del Castell, número 4, primer, de Benaguasil (València).
  
En aplicació del que establix l'article 48, en relació amb el 46.3 de la LRAU, és procedent sotmetre el mencionat programa, amb tota la documentació annexa, a informació pública per un termini de 20 dies, comptats a partir de l'endemà de la publicació d'este anunci en el Diari Oficial de la Generalitat Valenciana (DOGV).
  
Durant tal termini, l'esmentada documentació, així com l'expedient administratiu, podran ser consultats en l'esmentada notaria i sol·licitar còpia o exhibició de l'acta de protocol·lització dels projectes esmentats, o bé, en la Secretaria de l'Ajuntament de Vilamarxant (Secció Urbanisme), siti a l'avinguda del Dos de Maig, número 1, i podran presentar-se al·legacions i/o altres alternatives tècniques.
  
Les proposicions juridicoeconòmiques es presentaran durant els cinc dies següents al venciment del termini anterior.
  
Estos terminis quedaran prorrogats per 20 dies si durant els 10 primers dies d'informació pública, alguna persona es comprometera a presentar una alternativa tècnica substancialment diferent de la inicial, i prestara caució d'això en la quantia que reglamentàriament es determine.
  
L'acte d'obertura de pliques tindrà lloc en la seu de l'Ajuntament de Vilamarxant, el dia hàbil següent a la conclusió del termini per a presentar-les, tret que tal dia siga dissabte, i en este cas haurà d'entendre's el dia hàbil immediatament posterior, i durant els 10 dies següents totes les actuacions podran ser objecte de consulta i al·legació pels interessats.
  
Tot això es comunica als sols efectes que els qui consten en el cadastre com a titulars de drets afectats per l'actuació proposada en prenguen coneixement.